שרון ון רוונדאל

שרון ון רוונדאל (בהולנדית: Sharon van Rouwendaal; נולדה ב-9 בספטמבר 1993) היא שחיינית הולנדית, אלופה אולימפית (ריו דה ז'ניירו 2016), סגנית האלופה האולימפית (טוקיו 2020), סגנית אלופת העולם (קאזאן 2015) ואלופת אירופה (ברלין 2014) בשחייה במים פתוחים במשחה ל-10 ק"מ חופשי. היא סגנית אלופת העולם (קאזאן 2015) במשחה ל-400 מטר חופשי וזוכת מדליית ארד באליפות העולם (שנגחאי 2011) במשחה ל-200 מטר גב. 
היא שותפה לשיא העולם הנוכחי (2017) במשחה שליחות 4x200 מטר חופשי (בריכת 25 מטר) ומחזיקה בו זמנית ב-12 שיאי הולנד (6 בבריכה אולימפית ו-6 בבריכת 25 מטר).

ביוגרפיה 
ון רוננדאל נולדה בבארן וגדלה בסוסט. מאוחר יותר עברה עם משפחתה לצרפת. בשנת 2009 התאמנה בהדרכתה של יאנט מולדר באיינדהובן ומשנת 2010 התאמנה בהדרכתו של יקו ורהרן. משנת 2014 היא מתאמנת בהדרכתם של פיליפ לוקאס בנרבון שבצרפת ומרסל ואודה באיינדהובן.

2008
באליפות אירופה בשחייה לנוער שנערכה בבלגרד, סרביה בסוף יולי 2008 זכתה ון רוונדאל ב-4 מדליות, 1 זהב ו-3 כסף. מדליית זהב, במשחה ל-1500 מטר בשיא הולנד חדש של 16:36.44 דקות. מדליות כסף, במשחה ל-200 מטר חופשי בתוצאה של 2:01.30 דקות, במשחה ל-400 מטר חופשי בתוצאה של 4:12.53 דקות ובמשחה ל-800 מטר חופשי בתוצאה של 8:39.00 דקות.

2009
באליפות אירופה בשחייה לנוער שנערכה בפראג, צ'כיה ביולי 2009 זכתה ון רוונדאל ב-2 מדליות, זהב וכסף. מדליית זהב, במשחה ל-400 מטר בתוצאה של 4:12.35 דקות. מדליית כסף, במשחה ל-200 מטר חופשי בתוצאה של 2:00.59 דקות.

2011

מדליית ארד באליפות העולם
באליפות העולם שנערכה בשאנגחאי, סין בשנת 2011 זכתה ון רוונדאל במדליית ארד במשחה ל-200 מטר גב בשיא הולנד חדש של 2:07.78 דקות, אחרי מליסה פרנקלין מארצות הברית (2:05.10 דקות) ובלינדה הוקינג מאוסטרליה (2:06.06 דקות). נוסף לכך, היא סיימה במקום 11 במשחה ל-100 מטר גב בתוצאה של 1:00.14 דקות.

2012
באולימפיאדת לונדון (2012) סיימה ון רוונדאל במקום שישי במשחה שליחות 4x100 מטר מעורב בתוצאה של 3:57.28 דקות, כשחיינית ראשונה היא שחתה את סגנון הגב בתוצאה של 1:00.72 דקות, במקום 11 במשחה ל-200 מטר גב בתוצאה של 2:09.50 דקות ובמקום 20 במשחה ל-100 מטר גב בתוצאה של 1:00.61 דקות.

2014

אלופת אירופה וכוכבת שחייה במים פתוחים
באליפות אירופה שנערכה בברלין, גרמניה בשנת 2014 זכתה ון רוונדאל ב-4 מדליות, 2 זהב ו-2 כסף והייתה לשחיינית המציינת של תחרויות השחייה במים פתוחים. מדליות זהב, במשחה ל-10 ק"מ בתוצאה של 1:56:06.9 שעות, לפני אווה ריסטוב מהונגריה (1:56:08.0 שעות) ואורורה פונסלה מאיטליה (1:56:08.5 שעות) ובמשחה הקבוצתי ל-5 ק"מ ביחד עם פרי וירטמן ומרסל סחאוטן בתוצאה של 55:47.8 דקות, לפני יוון (56:05.5 דקות) וגרמניה (56:14.8 דקות). מדליית כסף במשחה ל-5 ק"מ בתוצאה של 58:29.9 דקות, אחרי איזבל הרלה מגרמניה (57:55.7 דקות) ולפני מיריה בלמונטה מספרד (58:41.4 דקות). מדליית כסף, במשחה ל-400 מטר חופשי בתוצאה של 4:03.76 דקות, אחרי ג'סמין קרלין מבריטניה (4:03.24 דקות) ולפני מיריה בלמונטה (4:04.01 דקות).

שיאנית עולם (בריכת 25 מטר)
באליפות העולם (בריכת 25 מטר) שנערכה בדוחה, קטר בדצמבר אותה שנה היא זכתה ב-3 מדליות, אחת מכל סוג. מדליית זהב, במשחה שליחות 4x200 מטר חופשי ביחד עם אינגה דקר, פמקה המסקרק וראנומי קרומווידג'ויו בשיא עולם חדש של 7:32.85 דקות (הנוכחי, 2016), כשחיינית רביעית היא קבעה ב"זינוק שליחות" תוצאה של 1:52.73 דקות. מדליית כסף, במשחה ל-400 מטר חופשי בשיא לאומי חדש של 3:57.76 דקות, אחרי מיריה בלמונטה שקבעה שיא אליפות חדש של 3:55.76 דקות ולפני ג'אנג יופיי מסין (3:59.51 דקות) ומדליית ארד, במשחה ל-800 מטר חופשי בשיא לאומי חדש נוסף של 8:08.17 דקות, אחרי מיריה בלמונטה שקבעה שיא אליפות חדש נוסף של 8:03.41 דקות וג'סמין קרלין (8:08.16 דקות).

2015

סגנית אלופת עולם במים פתוחים ובבריכה
באליפות העולם שנערכה בקאזאן, רוסיה בשנת 2015 זכתה ון רוונדאל בשתי מדליות כסף בשחייה במים פתוחים, במשחה ל-10 ק"מ בתוצאה של 1:58:06.7 שעות, אחרי חברתה לאימונים אורלי מולר מצרפת (1:58:04.3 שעות) ולפני אנה מרסלה קוניה מברזיל (1:58:26.5 שעות) ובמשחה הקבוצתי ל-5 ק"מ ביחד עם מרסל סחאוטן ופרי וירטמן ביחד עם הקבוצה מברזיל בתוצאה של 55:31.2 דקות, אחרי גרמניה (55:14.4 דקות). נוסף לכך, היא סיימה במקום רביעי במשחה ל-5 ק"מ בתוצאה של 58:55.5 דקות. 3 ימים לאחר התחרויות במים פתוחים, היא השתתפה בתחרויות השחיה בבריכה וזכתה במדליית כסף, במשחה ל-400 מטר חופשי בשיא הולנד חדש של 4:03.02 דקות, אחרי כוכבת האליפות קייטי לדקי מארצות הברית שקבעה שיא אליפות חדש של 3:59.13 דקות ולפני ג'סיקה אשווד מאוסטרליה שקבעה שיא אוקיאניה חדש של 4:03.34 דקות. נוסף לכך, היא סיימה במקום שישי במשחה ל-1500 מטר חופשי בתוצאה של 16:03.74 דקות ובמקום שמיני במשחה ל-800 מטר בשיא לאומי חדש של 8:24.12 דקות.

2016

אלופה אולימפית
באולימפיאדת ריו דה ז'ניירו (2016) זכתה ון רוונדאל במדליית זהב בשחייה במים פתוחים במשחה ל-10 ק"מ בתוצאה של 1:56:32.1 שעות, לפני רקלה ברוני מאיטליה (1:56:49.5 שעות) ופוליאנה אוקימוטו מברזיל (1:56:51.4 שעות). חברתה לאימונים אורלי מולר מצרפת שסיימה שנייה, נפסלה לאחר שדחפה את ברוני לפני הנגיעה בקיר בתום המשחה. שבוע לפני כן, היא סיימה במקום 11 במשחה ל-400 מטר חופשי בתוצאה של 4:11.44 דקות.

תארים והישגים 
 3 פעמים (2014, 2016 ו-2018) זכתה ון רוונדאל בתואר שחיינית השנה בעולם בשחייה במים פתוחים.

שיאים אישיים

בריכה אולימפית
 400 מטר חופשי: 4:03.02 דקות (2015), שיא הולנד
 800 מטר חופשי: 8:24.12 דקות (2015), שיא הולנד
 1500 מטר חופשי: 16:03.37 דקות (2015), שיא הולנד
 5 ק"מ בבריכה: 56:23.05 דקות (2015), שיא הולנד
 200 מטר גב: 2:07.78 דקות (2011), שיא הולנד
 200 מטר פרפר: 2:08.74 דקות (2011), שיא הולנד

בריכת 25 מטר
 400 מטר חופשי: 3:57.76 דקות (2014), שיא הולנד
 800 מטר חופשי: 8:08.17 דקות (2014), שיא הולנד
 1500 מטר חופשי: 15:48.67 דקות (2014), שיא הולנד
 200 מטר גב: 2:02.47 דקות (2011), שיא הולנד
 200 מטר פרפר: 2:06.20 דקות (2011), שיא הולנד
 400 מטר מעורב אישי: 4:33.15 דקות (2014), שיא הולנד

קישורים חיצוניים 

 

שחייניות גב
שחייניות פרפר הולנדיות
שחייניות חופשי הולנדיות
שחייניות מעורב אישי
שחייני מים פתוחים הולנדים
שחייניות באולימפיאדת לונדון (2012)
אלופות אולימפיות הולנדיות: שחייה
שיאניות עולם הולנדיות: שחייה
אלופות אירופה בשחייה
משתתפות הולנדיות באולימפיאדת טוקיו (2020)
זוכות מדליית כסף אולימפית אוסטרליות: שחייה
זוכות מדליית כסף אולימפית מהולנד
שחייניות הולנדיות באולימפיאדת ריו דה ז'ניירו (2016)
הולנדיות שנולדו ב-1993
הולנדים שנולדו ב-1993